S-244/2010

Ár 2010, þriðjudaginn 15. júní, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 244/2010: Ákæruvaldið (J-kk-nf S-kk-nf H-kk-nf) gegn V-kk-þgf S-kk-þgf P-kk-þgf (J-kk-nf E-kk-nf hdl.), sem tekið var til dóms í sama þinghaldi.

Málið er höfðað með tveimur ákærum lögreglustjórans á höfuðborgarsvæðinu á hendur ákærða, V-kk-þgf S-kk-þgf P-kk-þgf, kt. 000000-0000, kt. Þórðarsveig 32, Reykjavík.

Í fyrsta lagi er málið höfðað með ákæru, dagsettri 30. mars sl. „fyrir umferðarlagabrot í Reykjavík með því að hafa aðfaranótt laugardagsins 9. janúar 2010 ekið bifreiðinni ZP-692 sviptur ökurétti og óhæfur um að stjórna henni örugglega vegna áhrifa ávana- og fíkniefna og lyfja (í blóði mældist amfetamín 40 ng/ml, metílfenídat 105 ng/ml, tetrahýdrókannabínól 1,3 ng/ml, díazepam 165 ng/ml og nordíazepam 150 ng/ml) um Eyjabakka og Fálkabakka uns lögregla stöðvaði aksturinn á Höfðabakka.

Telst þetta varða við 2. mgr. 44. gr., 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Í öðru lagi er málið höfðað með ákæru, dagsettri 17. maí sl. „fyrir eftirtalin brot framin í Reykjavík á árinu 2009:

I.

Þjófnaði í Sæmundarskóla í Grafarholti með því að hafa:

1. Að morgni miðvikudagsins 9. desember brotist inn með því að spenna upp hurð að einni skólastofunni og stolið þaðan stafrænni myndavél og fjarstýringu að óþekktu verðmæti.

2. Helgina 11.-14. desember brotist inn með því að spenna upp hurð að einni kennslustofunni og stolið sjónvarpsflatskjá (serialnr. 3127 107 80611) og sambyggðum DVD spilara og vídeótæki (serialnr. 4311 255 59851) að óþekktu verðmæti.

Teljast brotin varða við 244. gr. almennra hegningarlaga nr. 19, 1940.

II.

3. Umferðarlagabrot, sama dag og getur um í ákærulið nr. I.1 ekið bifreiðinni ZP-692, sviptur ökurétti frá Sæmundarskóla, en ákærði kom akandi á innbrotsvettvang og yfirgaf svo vettvang á sömu bifreið.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50, 1987.

Þess er krafist að ákærði verði dæmdur til refsingar og til greiðslu alls sakarkostnaðar.“

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunum og réttilega er þar fært til refsiákvæða. Fram er komið í málinu að ákærði hefur tekið sig á og er í vímuefnameðferð. Hann hefur rofið skilorð 12 mánaða fangelsisdóms og ber að dæma upp þann dóm og gera ákærða refsingu í einu lagi. Þykir refsingin hæfilega ákveðin fangelsi í 15 mánuði. Þar sem ákærði hefur nú tekið sig á þykir mega skilorðsbinda refsinguna og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að sæta sviptingu ökuréttar í tvö ár frá 10. júlí 2011 að telja.

Dæma ber ákærða til þess að greiða verjanda sínum, J-kk-þgf E-kk-þgf hdl. 100.000 krónur í málsvarnarlaun að meðtöldum virðisaukaskatti.

Loks ber að dæma að ákærði skuli greiða annan kostnað af málinu, 174.666 krónur.

DÓMSORÐ:

Ákærði, V-kk-nf S-kk-nf P-kk-nf, sæti fangelsi í 15 mánuði. Framkvæmd refsingarinnar er frestað og fellur hún niður að liðnum 3 árum frá dómsuppsögu að telja, haldi ákærði almennt skilorð.

Ákærði sæti sviptingu ökuréttar í tvö ár frá 10. júlí 2011 að telja.

Ákærði greiði verjanda sínum, J-kk-þgf E-kk-þgf hdl. 100.000 krónur í málsvarnarlaun.

Ákærði greiði annan kostnað af málinu, 174.666 krónur.

P-kk-nf G-kk-nf